**Թոնի Դանցա** (անգլ.՝ Tony Danza; ապրիլի 21, 1951(1951-04-21), Բրուքլին, Նյու Յորք, Նյու Յորք, ԱՄՆ), ամերիկացի բռնցքամարտիկ և թատրոնի դերասան, հեռուստահաղորդավար, հայտնի է դարձել «Տաքսի» և «Ո՞վ է այստեղ գլխավորը» հեռուստասերիալների շնորհիվ։ Դանցան «Էմմի», «Ոսկե գլոբուս» և «Ոսկե ազնվամորի» մրցանակների անվանակիր է։

Կենսագրություն
--------------

### Անձնական կյանք

Ծնվել է Բրուքլինում՝ Էնն Քամիսի (1925-1993) և Մետի Յադանցայի (1920-1983) ընտանիքում ( մահացել են քաղցկեղից), *Անտոնիո Աալվատորե Յադանցա* անվամբ (անգլ.՝ Antonio Salvatore Iadanza)։ Մետի Յադանցան եղել է աղբատար։ Դանցայի նախնիները գաղթել են Իտալիայից։ Նա ունի փոքր եղբայր՝ Մետտի֊կրտսերը (ծնված՝ 1954 թվականին), որը Լոս Անջելեսում ռեստորանի սեփականատեր է։ Երբ Թոնին 14 տարեկան էր, նրա ընտանիքը տեղափոխվել է Նյու Յորքի Մելվերն գյուղ։ 1968 թվականին ավարտել է տեղական դպրոցը։ Իր «Սովորեք․ Թոնի Դանցա» շոուի առաջին սերիայի ժամանակ Դանցան իր մասին արտահայտվել է որպես «վատ աշակերտ»։ 1972 թվականին ստացել է Դեբենյան համալսարանի բակալավրի աստիճան։ 1972 թվականին՝ սովորելու առաջին տարում, աջ ձեռքին Ռոբերտ Քրամբի *Keep on Truckin* նկարի տեսքով դաջվածք է արել։ 1985 թվականին «Us Weekly»-ին տված հարցազրույցի ժամանակ Դանցան նշել է՝ «Ես լողավազանում խաղում էի տղաների հետ, որոնք ունեին այս դաջվածքները, իսկ ես ցանկանում էի գտնել ընկերներ»։ Իսկ աջ ուսին դաջած է երկու ձեռնոց և *Keep Punching* մակագրությունը։ Քոլեջում ծանոթացել և հետագայում ամուսնացել է իր առաջին կնոջ՝ Ռոնդե Յոմանի հետ։ Նրանք ունեցել են երկու երեխա։ 1976-1979 թվականներին եղել է պրոֆեսիոնալ բռնցքամարտիկ։ Անցկացրել է 12 մարտ, որոնցից 9-ում հաղթել է։

Մինչև «Տաքսի» սիթքոմում նկարահանվելը Դանցան եղել է Նյու Յորքում բռնցքամարտի դահլիճի ղեկավար։ 1986 թվականին ամուսնացել է Թրեյսի Ռոբինսոնի հետ։ 2006 թվականից նրանք առանձին են ապրել, իսկ 2011 թվականի մարտի 11-ից պաշտոնապես բաժանվել են։ Դանցան և իր որդի Մարկը հրապարակել են *Don’t Fill Up on the Antipasto: Tony Danza’s Father-Son Cookbook* խոհարարական գիրքը։ Դանցան նաև ԱՄՆ֊ի հանրապետական կուսակցության անդամ է։

### Գործունեություն

Դանցան հայտնի է դարձել Տաքսի սիթքոմի (1978-1983, բռնցքամարտիկ և տաքսիստ Թոնի Բանտի դերում) և «Ո՞վ է այստեղ գլխավորը» (1984-1992, տնտեսուհի Թոնի Միչելլի) ֆիլմի շնորհիվ։ Այս աշխատանքի համար ստացել է «Ոսկե գլոբուս» մրցանակի չորս անվանակարգ։

Նա նաև խաղացել է «Հադսոն֊սթրիթ» (1995-1996) և «Թոնի Դանցայի շոուն» (1997) կատակերգական սերիալներում։ 2000-2002 թվականներին մասնակցել է «Ընտանեկան իրավունքներ» իրավաբանական սերիալի նկարահանումներին։

Նկարահանվել է «Մրցարշավ «Թնդանոթային միջուկ» 2» (1984), «Հրեշտակները դաշտի եզրին» (1994), «12 զայրացած տղամարդ» (1997), «Բախում» (2004) և այլ ֆիլմերում։

1999 թվականին «Պրակտիկա» սերիալում մասնակցելու համար ստացել է Էմմի մրցանակ՝ որպես դրամատիկական հեռուստասերիալում լավագույն հրավիրված դերասան։ Նրա կարիերայի առաջին ֆիլմը եղել է «Հոլիվուդյան զինվորներ» կինոժապավենը։ 2002 թվականին թողարկել է իր առաջին երաժշտական ալբոմը՝ «Տունը, որտեղ ես ապրում եմ»։ Նույն թվականին եղել է Միսս Ամերիկա շոուի հաղորդավար։

Հայտնի է նաև որպես «Թոնի Դանցայի շոուի» հաղորդավար։ Շոուն ցուցադրվել է 2004-2006 թվականներին՝ ամեն աշխատանքային առավոտ։ 2005 թվականի մայիսի հինգին Դանցան և իր հյուրը՝ NASCAR մրցարշավորդ Ռաստի Ուոլլեսը, մասնակցել են կարտինգի։ Նրա մրցարշավի ավտոմեքենան հարվածել է Բոլիդ Ուոլլեսին, ինչի հետևանքով ավտոմեքենաները շրջվել են։ Դանցան ստացել է ուղեղի ցնցում։ Նույն թվականի հոկտեմբերի 20-ին նա մարտահրավեր է նետել IndyCar Series֊ի մրցարշավորդ Դանիկա Պատրիկին։ Մրցարշավի ժամանակ նրա ավտոմեքենայի արգելակները դադարել են աշխատել, և մեքենան հարվածել է պատին։ Դանցան այդ անգամ չի տուժել։ Վերջին անգամ նրա թոք֊շոուն թողարկվել է 2006 թվականի սեպտեմբերի 15-ին։

2006 թվականի դեկտեմբերի 19-ից մինչև 2007 թվականի մարտի 11-ը Բրոդվեյում և 2007 թվականի օգոստոսի 13-ից մինչև 2008 թվականի փետրվարի 9-ը Լաս Վեգասում խաղացել է Մաքս Բյալիստոկի բեմադրությունում՝ Մել Բրուքսի «Պրոդյուսերները» մյուզիքլում։ Գլխավոր աստղն է եղել է «Սովորեք․ Թոնի Դանցա» ռեալիթի-շոուում, որի նկարահանումները տեղի են ունեցել 2009-2010 թվականներին Ֆիլադելֆիայում։ Դենցան կատարել է 10-րդ դասարանի անգլերենի ուսուցչի դերը։ Ծրագրի պրեմիերան տեղի է ունեցել 2010 թվականի հոկտեմբերի մեկին, սակայն յոթ էպիզոդից հետո հեռարձակումը ցածր վարկանիշի պատճառով դադարեցվել է։

Ծանոթագրություններ
------------------

1. 1 2  Internet Broadway Database — 2000.
2. ↑  Tony Danza’s TCM bio
3. ↑  «Danza, Father and (Finally) Grown-up» by Steve Pond. *Us Weekly*, August 26, 1985
4. ↑  «Tony Danza President Puncher». Maxim. Արխիվացված է օրիգինալից 2012 թ․ սեպտեմբերի 11-ին. Վերցված է 2011 թ․ հունիսի 17-ին.
5. ↑  Rafael, Dan (2008 թ․ հոկտեմբերի 1). «'The Contender' to feature two ex-title challengers; TV star Danza to host». *ESPN.com*. Վերցված է 2008 թ․ դեկտեմբերի 17-ին.
6. ↑  «Tony Danza Files for Divorce After 24 Years of Marriage». *TV Guide*. 2011 թ․ մարտի 10. Արխիվացված է օրիգինալից 2012 թ․ սեպտեմբերի 11-ին. Վերցված է June17, 2011-ին.
7. ↑  «Tony and Mark Danza's Favorite Family Recipes». *ABC News*. 2008 թ․ մայիսի 20. Վերցված է 2011 թ․ հունիսի 17-ին.
8. ↑  «Conservative Celebrities». CBS Philadelphia. Արխիվացված է օրիգինալից 2012 թ․ սեպտեմբերի 11-ին. Վերցված է 2011 թ․ հունիսի 17-ին.
9. ↑  Opinion on Tony Danza’s *The House I Live In*. Արխիվացված 2012-04-26 Wayback Machine *epinions.com* Retrieved 2010-08-10.
10. ↑  «Wallace swaps go-cart paint with Danza». *MSNBC*. Associated Press. 2005 թ․ մայիսի 10. Արխիվացված է օրիգինալից 2012 թ․ հունվարի 12-ին. Վերցված է 2011 թ․ հունիսի 17-ին.
11. ↑  Шоу Тони Данца на IMDb.com
12. ↑  Would you let Tony Danza teach your kid? Read more: http://www.nypost.com/p/blogs/popwrap/would\_you\_let\_tony\_danza\_teach\_your\_V5mndz0g5yoRedgJf1uH8M#ixzz1lnIpdOl5
13. ↑  «Friday Cable Ratings: Sanctuary, WWE Smackdown!, Swamp Loggers, NBA, Tony Danza & More». Արխիվացված է օրիգինալից 2016 թ․ մարտի 4-ին. Վերցված է 2020 թ․ հոկտեմբերի 25-ին.

Արտաքին հղումներ
----------------

* *Թոնի Դանցայի շոուի կայքը*
* Թոնի Դանցայի բռնցքամարտի ցուցանիշը
* Հարցազրույց Թոնի Դանցայի հետ
* Հարց ու պատասխան՝ Թոնի Դանցա
* Թոնի Դանցան Emmys.com կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թոնի Դանցա» հոդվածին։ |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | BoxRec · AllMovie · AlloCiné · ČSFD · Դանիական ազգային ֆիլմագրություն · Internet Broadway Database · Internet Broadway Database · Internet Movie Database · ԿինոՊոիսկ · MusicBrainz · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1799792 · BNF: 13964086w · GND: 1022870769 · GTAA: 91818 · ISNI: 0000000114770098 · LCCN: no98117892 · NKC: xx0150256 · NTA: 073566950 · NUKAT: n2014190013 · SUDOC: 131453386 · VIAF: 87600564 · WorldCat VIAF: 87600564 |

 |

 |